JUBILE กำไรเปล่งประกาย
ช่วงใกล้เทศกาลเฉลิมฉลอง สนับสนุนให้มีการจับจ่ายใช้สอย สร้างยอดขายที่ดีต่อเนื่องไปจนถึงต้นปีหน้า และเป็นการเปิดกลุ่มลูกค้าใหม่ๆ เข้ามาเติมในพอร์ต JUBILE
ช่วงใกล้เทศกาลเฉลิมฉลอง สนับสนุนให้มีการจับจ่ายใช้สอย สร้างยอดขายที่ดีต่อเนื่องไปจนถึงต้นปีหน้า และเป็นการเปิดกลุ่มลูกค้าใหม่ๆ เข้ามาเติมในพอร์ต JUBILE
8 พ.ย. 2562

คุณค่าบริษัท
ราคาหุ้นบนกระดานของ  บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE ปรับขึ้นรอบใหม่ เนื่องจากราคาหุ้นมีการฟื้นตัวอย่างชัดเจนตั้งแต่วันที่ 4 พ.ย. 62 จากนั้นราคาหุ้นปรับตัวขึ้นต่อเนื่อง การปรับตัวขึ้นของราคาหุ้น ถือเป็นการตอบรับในส่วนของผลประกอบการไตรมาส 3/2562 และงวด 9 เดือนแรกที่มีการประกาศออกมาแล้ว “กำไรเปล่งประกาย”  เพราะสามารถทำกำไรเติบโตแข็งแกร่งกว่างวดเดียวกันของปีก่อน    
สำหรับผลการดำเนินงานไตรมาส 3 สิ้นสุดวันที่ 30 กันยายน 2562 บริษัทมีรายได้จากการขายขยับขึ้นมาอยู่ที่ 421.19 ล้านบาท จากงวดเดียวกันของปีก่อน 359.51 ล้านบาท เป็นผลจากยอดขายสินค้าทั้งคอลเลคชั่นเดิมและคอลเลคชั่นใหม่ที่เพิ่งเปิดตัวในช่วงไตรมาส 2 ที่ผ่านมา ซึ่งสินค้าทุกคอลเลคชั่นได้รับการตอบรับจากลูกค้าเป็นอย่างดี ส่งผลให้บริษัทมีกำไรสุทธิขยับขึ้นมาอยู่ที่ 62.24 ล้านบาท หรือ 0.35 บาทต่อหุ้น จากงวดเดียวกันของปีก่อนมีกำไรสุทธิ 50.79 ล้านบาท หรือ 0.29 บาทต่อหุ้น
ส่วนผลการดำเนินงานงวด 9 เดือน สิ้นสุดวันที่ 30 กันยายน 2562 บริษัทมีรายได้จากการขายขยับขึ้นมาอยู่ที่ 1,294.43 ล้านบาท จากงวดเดียวกันของปีก่อน 1,124.27 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 181.71 ล้านบาท หรือ 1.04 บาทต่อหุ้น จากงวดเดียวกันของปีก่อนกำไรสุทธิ 145.93 ล้านบาท หรือ 0.84 บาทต่อหุ้น สะท้อนให้เห็นถึงยอดขายที่เพิ่มขึ้นต่อเนื่อง
สิ่งสำคัญ แนวโน้มผลการดำเนินงานไตรมาส 4/2562 โค้งสุดท้ายของปี คาดว่าจะเติบโตโดดเด่นสุด ส่วนหนึ่งจาก JUBILEE LINE FRIENDS COLLECTION เข้ามาช่วยสนับสนุน และมีคอลเลคชั่นใหม่ Jubilee Line Friends เพื่อเจาะลูกค้าใหม่ช่วงอายุ 18-29 ปี (นักศึกษา และ  First jobbers) ด้วยราคาที่เข้าถึงได้ เริ่มต้น 2,900 บาท/ชิ้น โดย JUBILE ได้ลิขสิทธิ์ 3 ปี
ประกอบกับเป็นช่วงใกล้เทศกาลเฉลิมฉลอง สนับสนุนให้มีการจับจ่ายใช้สอยและซื้อของขวัญ สร้างยอดขายที่ดีต่อเนื่องไปจนถึงต้นปีหน้า และเป็นการเปิดกลุ่มลูกค้าใหม่ ๆ เข้ามาเติมในพอร์ต JUBILE และถือว่ากลุ่มลูกค้าใหม่นี้จะเป็นลูกค้าสำคัญในอนาคต ทำให้คุ้นเคย และเติบโตไปพร้อม ๆ กับแบรนด์ของ JUBILE อย่างมั่นคงและสง่างาม
นอกจากนี้ บริษัทได้ขยายช่องทางการจำหน่ายผ่าน E-Commerce โดยลูกค้าสามารถช้อป JUBILEE LINE FRIENDS COLLECTION ผ่านช่องทาง www.jubileediamond.co.th รวมถึง การร่วมเป็นพันธมิตรกับ LAZADA และก่อนหน้านี้ได้ร่วมกับ Central Online และ Robinson Online เพื่อสนับสนุนยอดขายในช่องทางใหม่ ๆ ควบคู่กับสร้างการรับรู้ในแบรนด์ JUBILEE ขณะเดียวกัน บริษัทเตรียมเปิดสาขาใหม่เพิ่มที่ห้างสรรพสินค้าโรบินสัน สาขาลาดกระบัง ในเร็ว ๆ นี้
ในขณะที่ทางนักวิคราะห์ บล.เมย์แบงก์ กิมเอ็ง คาดหวังว่าผลกำไรจะทำได้น่าพอใจอีกครั้ง ซึ่งคาดกำไรไตรมาส 4 ที่ 65-70 ล้านบาท ขยายตัวแรง เพิ่มขึ้น 50% จากงวดเดียวกันของปีก่อน
ดังนั้นจึงมีแนวโน้มว่า บริษัทจะสร้างกำไรได้ดีกว่าที่คาดไว้ปีนี้ราว 5% คงคำแนะนำ “ซื้อเก็งกำไร” ราคาเหมาะสมปี 2562 ที่ 21.20 บาท
…
ผู้ถือหุ้นรายใหญ่
รายชื่อกรรมการ